Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 707/13/8807	Michalovce, 4.5.2015
EEČ : 2-66-170-2015

U Z N E S E N I E

Trestná vec:	obvinená XXXXX a spol.  
Prečin:	Krádež formou spolupáchateľstva podľa § 20, § 212 odsek 2 písmeno d) Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 28.1.2014, spisová značka 1 Pv 707/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže formou spolupáchateľstva podľa § 20, § 212 ods. 2 písm. d) Tr. zákona na tom skutkovom základe, že

dňa 03. 08. 2013 v čase okolo 17.25 h, po predchádzajúcej vzájomnej dohode a za spoluúčasti maloletej T. V., nar. XXXXX došli na kukuričné pole „Čorgó“, nachádzajúce sa v k. ú. obce XXXXX, okres Michalovce, na parcelu registra E, parc. č. XXXXX patriacu do poľnohospodárskeho pôdneho fondu, kde spoločne vylámali a odcudzili 69 ks kukuričných strukov, čím spôsobili pre poškodené XXXXX krádežou kukuričných strukov škodu vo výške 3,45 €,       

Uznesením prokurátora Okresnej prokuratúry Michalovce zo dňa 28.1.2014, spisová značka 1 Pv 707/13/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry Michalovce sp. zn. 1Pv 707/13 z 28. 01. 2014 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže formou spolupáchateľstva podľa § 20, § 212 ods. 2 písm. d) Tr. zákona proti obvineným ml. XXXXX, XXXXX a XXXXX na tom skutkovom základe, že dňa 03. 08. 2013 v čase okolo 17.25 h, po predchádzajúcej vzájomnej dohode a za spoluúčasti maloletej T. V., nar. XXXXX došli na kukuričné pole „Čorgó“, nachádzajúce sa v k. ú. obce XXXXX, okres Michalovce, na parcelu registra E, par. č. XXXXX, patriacu do poľnohospodárskeho pôdneho fondu, kde spoločne vylámali a odcudzili 69 ks kukuričných strukov, čím spôsobili pre poškodené XXXXX krádežou kukuričných strukov škodu vo výške 3,45 €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Zároveň bolo obvineným uložené, aby sa zdržali akéhokoľvek protiprávneho konania a viedli riadny život. 

Predmetné uznesenie sa stalo právoplatným dňa 04. 02. 2014.

Skúšobná doba pre podmienečné zastavenie trestného stíhania uplynula dňom  04. 02. 2015.

Po uplynutí skúšobnej doby boli vyžiadané odpisy registra trestov a správy o povesti obvinených. 

Bolo zistené, že obvinení v priebehu skúšobnej doby viedli riadny život, nedopustili sa žiadneho trestného činu ani priestupku a teda vyhoveli podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinení ml. XXXXX, XXXXX a XXXXX sa v skúšobnej dobe podmienečného zastavenia trestného stíhania osvedčili.

Podľa § 217 ods. 4 Tr. poriadku právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor